kardosdrur/scandi-wiki huggingface dataset:
Målspark (fodbold)

Målspark er en igangsættelse i  sportsgrenen fodbold. Dommeren skal dømme målspark, når hele bolden har passeret mållinjen, og der ikke er scoret, hvis den sidste, der har berørt bolden, tilhører det angribende hold. Tilhører spilleren det forsvarende hold, skal der i stedet dømmes hjørnespark. Reglen er beskrevet i Fodboldlovens §16.

Der vil typisk blive målspark, når en spiller forsøger at score mål, hvor det blot ikke lykkes at ramme målet. Men det sker også ofte som resultat af en såkaldt fremlægning, altså et forsøg på at spille bolden frem til en medspiller, der befinder sig tæt på modstandernes mål. Endelig kan det forekomme indirekte, når en forsvarsspiller i boldbesiddelse presses af en angriber og sparker bolden ind på denne, hvorpå bolden ender bag mållinjen.

Udførelse 

Når dommeren har dømt målspark, skal en spiller fra det hold, som har fået tilkendt målsparket, sætte spillet i gang ved at sparke bolden ud af straffesparksfeltet. Bolden sparkes fra stilleliggende position i målfeltet. Spillet er først i gang igen når bolden har passeret straffesparksfeltets grænser, og må herefter berøres af en anden spiller. Sparkeren må ikke selv røre bolden før den er berørt af en anden spiller. Indtil bolden er i spil, skal alle modspillere opholde sig uden for straffesparksfeltet.

Det vil oftest være målmanden, som sparker målsparket. I ungdomsrækkerne ses det dog ofte, at en af forsvarsspillerne tager målsparket for sin målmand.

Der kan scores direkte på målspark, dog kun i modstanderens mål. Hvis man sparker bolden i eget mål efter at bolden har været i spil uden for straffesparksfeltet, så dømmes der hjørnespark. Hvis man sparker bolden direkte i eget mål uden at bolden har været i spil uden for straffesparksfeltet dømmes omspark.

Kilde 
 Fodboldloven 2006/2007, www.dbu.dk 

Fodboldregler
Fodboldteknik
Bellevue (Washington)

Bellevue er en by i den centrale del af staten Washington i det nordvestlige USA. Bellevue har  indbyggere og er naboby til Seattle øst for Lake Washington.

Referencer

Eksterne henvisninger 

 City of Bellevue

Byer i Washington
Etableret i 1869
Redmond

Redmond er en by i King County i den amerikanske delstat Washington. Redmond ligger 24 km øst for Seattle tæt ved Lake Washington og havde ved folketællingen i 2010 54.144 indbyggere og anslået 67.678 i 2018. 

Byen er bedst kendt for være hjemsted for Microsoft og Nintendos amerikanske hovedkontor.

Eksterne henvisninger 

City of Redmond.

Byer i Washington
Jacob Laursen

Jacob Laursen (født 6. oktober 1971) er en tidligere dansk professionel fodboldspiller. Han opnåede 25 landskampe for  Danmark i perioden 1995-1999.

Karriere 
Jacob Laursen kom første gang på græs hos Vejle Kammeraterne i det sydlige Vejle, før han skiftede til byens store klub, Vejle Boldklub. 

I 1989 modtog Jacob Laursen Arlas Landsholdstalentpris for U-19 spillere – i øvrigt samme år som hans klubkammerat Brian Steen Nielsen modtog prisen for U/21 spillere. I tiden som VB'er blev Jacob Laursen udtaget til Danmarks U-21 landshold 24 gange, men han nåede ikke at repræsentere barndomsklubben på  A-landsholdet.

Da Vejle Boldklub i 1991 rykkede ud af landets bedste række, blev Jacob Laursen kort efter hentet til Silkeborg IF, hvor han opnåede stor succes. Bl.a. var han med til at sikre klubben dets første og hidtil eneste  Danmarksmesterskab. Yderligere blev han udtaget til  Danmarks A-landshold, hvor han spillede 10 kampe som SIF'er.

I 1996 blev Jacob Laursen købt af den daværende Premier League-klub, Derby County, for 500.000 pund. I Derby County oplevede han den mest succesfulde periode i karrieren. Ikke nok med at Jacob Laursen var fast mand på det daværende Premier League-hold; han var også anfører i en lang periode og blev i 1998 kåret til klubbens "Player of the Year". 

Laursen spillede også på Danmarks fodboldlandshold. Han opnåede 25 kampe i alt og var blandt andet at være med til at vinde Confederations Cup 1995.

Laursen skiftede i 2003 tilbage til barndomsklubben, Vejle Boldklub,men afsluttede karrieren i 1. division for FC Fredericia.

Titler 

  Danmarksmester med Silkeborg IF 1992
 Confederations Cup 1995 med Danmark
  Danmarksmester med FC København 2001

Kilder 

 Spillerprofil – Vejle Boldklub 
 Niels Sørensen: Jacob Laursen – The story so far… 
 Haslund Info: Jacob Laursen 
 

Fodboldspillere fra Danmark
Fodboldspillere fra Vejle Boldklub
Fodboldspillere fra FC København
Fodboldspillere fra Derby County F.C.
Fodboldspillere fra Wolverhampton Wanderers F.C.
Fodboldspillere fra Leicester City F.C.
Fodboldspillere fra FC Fredericia
Fodboldspillere fra Silkeborg IF
Fodboldlandsholdsspillere fra Danmark
Personer fra Vejle
Deltagere for Danmark ved sommer-OL 1992
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Henning Enoksen

Henning Enoksen (født 26. september 1935 i Nykøbing Mors, død 25. september 2016) var en dansk landsholdsspiller i fodbold.

Karriere 
Henning Enoksen – angriberen med super-venstrebenet – præsterede at score 29 mål i 54 landskampe – 29 af kampene blev opnået som VB'er og 25 som AGF'er. De 29 scoringer placerer Henning Enoksen som nummer syv på alletiders topscorerliste for landsholdet.

Henning Enoksen dannede angrebspar med Harald Nielsen på det legendariske landshold, der vandt sølv ved OL i Rom i 1960. Enoksen var bl.a. den ene målscorer i den legendariske OL-semifinale, hvor Danmark slog Ungarn 2-0. Harald Nielsen scorede det andet danske mål. Henning Enoksen debuterede på det danske landshold 15. maj 1958 i en venskabskamp i Aarhus mod Curaçao og scorede to mål i sejren på 3-2.

I Vejle Boldklub spillede Henning Enoksen 132 kampe og scorede imponerende 111 mål! Enoksen kom i 1962 til AGF fra Vejle og blev allerede i sin første sæson i den hvide AGF-trøje topscorer i den bedste række med 24 scoringer. Henning Enoksen har rekorden for flest mål i Danmarksturneringen. Det blev til 71 for Vejle og 83 for AGF. I alt 154.

Enoksen vandt DBU's landspokalturnering med Vejle i 1958 og AGF i 1964 og det blev også til et enkelt dansk mesterskab i 1958 med Vejle Boldklub.. Han spillede sin sidste kamp 4. juni 1967 mod KB

Efter en landsholdskarriere, som strakte sig over 8 år, flyttede Henning Enoksen til den sønderjyske by Tønder for at tiltræde et job som adjunkt på Tønder Statsseminarium. Lysten til fodbold var dog stadig til stede, og Enoksen videreførte sine fodboldmæssige aktiviteter i Tønder SF, hvor han som spillende træner sikrede den lille klub oprykning til Jyllandssserien og som træner til Danmarksserien. Samtidig var han aktiv i DBU's træner- og uddannelsesudvalg og var medvirkende til en markant professionalisering af uddannelsesprogrammerne i 1970'erne og 1980'erne. 

Efter 25 år i Tønder som adjunkt, lektor og til sidst studielektor fik Enoksen til opgave at afvikle Tønder Statsseminarium. De sidste år som underviser på seminarieniveau tilbragte han på Haderslev Seminarium.

I 1973 tog Henning Enoksen et sabbatår. Det tilbragte han på Island – først som taktisk træner for det islandske landshold siden som landstræner. Efter to og en halv måned i spidsen for islændingene og seks nederlag, forlod Enoksen jobbet.

I 2016 blev Henning Enoksen indlemmet i DBU's Fodboldens Hall of Fame for at være en af de mest betydningsfulde spillere i klubbens historie.

Topscorer 
Henning Enoksen var tre gange topscorer i 1. division:

 1958: 27 mål for Vejle Boldklub
 1962: 24 mål for AGF
 1966: 16 mål for AGF

Referencer

Eksterne henvisninger 
 
 Vejle Boldklub – Spillerprofil
 

Fodboldspillere fra Danmark
Fodboldspillere fra Vejle Boldklub
Fodboldlandsholdsspillere fra Danmark
Personer fra Nykøbing Mors
Olympiske sølvmedaljevindere fra Danmark
Trænere for Islands fodboldlandshold
Medaljevindere fra Danmark ved sommer-OL 1960
Fodboldspillere ved sommer-OL 1960
University of Washington

University of Washington er et universitet, som ligger fordelt over byerne Bothell, Seattle og Tacoma i staten Washington i USA. Det er også større end det lokale universitet, Seattle University.

University of Washington deltager i universitetssport, og er medlem af Pacific-10 Conference (PAC-10), som består af de 10 største universiteter i staterne Washington, Oregon, Californien og Arizona. Universitet har sit eget fodboldhold, kaldet Huskies (efter hunderacen), der er hjemmehørende i Seattle. 

University of Washington anses som et af de prestigefyldte Public Ivy-universiteter.

Eksterne links 
 University of Washington
 Huskies  Universitets fodboldhold

Universiteter i Washington
Seattle
Public Ivy
Washington Huskies

Washington Huskies er et sportshold hjemmehørende under University of Washington, der blandt andet udmærker sig inden for amerikansk fodbold. Selve holdet holder til i Seattle, hvor deres hjemmebane er. Holdets logo er en Siberian Husky. Spillere herfra kan blive draftet til de professionelle hold, hvis de findes gode nok.

Ekstern henvisning 
 Officiel hjemmeside 

Amerikansk fodbold i USA
Seattle
Sport i Washington
Seattle University

Seattle University (forkortet SU, tidligere Seattle College (1898–1948) og Immaculate Conception Parish School (1891–1898)) er et jesuitisk universitet i byen Seattle i USA. Det er det største universitet i det nordøstlige USA og har otte fakulteter.

Referencer

Eksterne henvisninger 

Seattle Universitet

Universiteter i Washington
University
Maglebylille

Maglebylille var en mindre by på Amager, der i 1960'erne måtte vige idet Københavns Lufthavn skulle udvide sit areal. Byens beboere flyttede til Tårnby, Kastrup, Sundby, Holte, Stevns, Bjæverskov og Vallø. En del af dem fik gårde på Sjælland og en del fik parcelhus rundt om på Amager.

Maglebylille nævnes allerede i Roskildebispen Niels Jakobsen Ulfeldts Jordebog fra 1370'erne som "Maghleby litlæ", og omring år 1700 var landsbyen den næststørste by på Amager, kun Store Magleby ved Amager Landevej var større.
Maglebylille blev eksproprieret i to omgange grundet lufthavnen. Af arealerne til de gamle gårde i Maglebylille blev der omkring 1920 ekspropieret 550 tønder land til lufthavnen, Det var hovedsagelig arealer ned til stranden ved Øresund, selve landsbyen blev ikke i højere grad berørt af forandringerne. Maglebylille hage ved kysten, og var efter først ekspropriation halveret, ved gadekæret som nu blev kaldt en branddam.
Indtil oktober 1915 lå Maglebylille Mølle direkte ud til Amager Landevej, men den brændte og blev aldrig siden blev genopført.

Ekspropriation 
Ekspropriationen i 1947 var kontroversiel idet den blev påtvunget og statens repræsentant pralede af at have sparet over en million kroner. En fri proces i højesteret fandt sted i 1960'erne men til ingen nytte. Maglebylilles jorde fra 2. ekspropriation blev først brugt i 1969, bortset fra en udvidelse af startbanerne i 1956/67 som afskar Maglebylille fra adgang til Kastrup. Argumentationen var hvordan staten kunne ekspropriere noget der ikke var umiddelbar brug for, før end 20 år senere. I perioden 1949 til 1969 forfaldt landsbyen da både Tårnby Kommune og Lufthavnen hver især fraskrev ansvaret. Selv Tårnby Kirke afskrev Maglebylille, og provsten, Johannes M. Nielsen måtte måbende tilstå at der var gårde og ikke blot flytning af barakker (som der aldrig havde været). Der var f.eks. ikke indlagt vand i Maglebylille og ej heller kloakering. Ved fraflytningen i 1969 var halvdelen af beboerne faktisk ansat af lufthavnen (mest personale), medens landbrugerne (gartnerne) var pensioneret. En familie flyttede til Bjæverskov (Poul Corneliussen) og en anden til Vallø (Poul Tønnesen) medens de fleste andre blev tilkendt lejligheder i kommunen dog utidsvarende små i forhold til familiestørrelser.

Maglebylille fungerede, og de oprindelige ejere havde et laug (sidste Oldermand i 1960'erne var Poul Corneliussen), holdt Plantehaven, havde egen sygekasse (til sidst administreret af Thybo) og sit eget Fastelavn, hvor byens bønder pyntede arbejdshestene og hvor rytterne, musikken og hesteholderne gik fra gård til går for at få varm rompunch.

Mindesten 

I Maglebylille er "Storkestenen" rejst som mindesmærke for Danmarks befrielse. Den lå tidligere ved Maglebylilles gadekær. Gammel overtro sagde at unge piger, der trådte på stenen, fik besøg af storken inden årets udgang.

Eksterne henvisninger 
 Maglebylille 1952 - 1953

Kilder 
 Maglebylille: den levende landsby af Inger Kjær Jansen , 9788788193220

Byer på Amager
Tårnby Kommunes geografi
Henning Fonsmark

Henning Berg Fonsmark (1. maj 1926 i Jerne – 23. december 2006) var dansk litteraturhistoriker, forfatter og chefredaktør for kulturtidsskriftet Perspektiv, Berlingske Aftenavis, Weekendavisen, Berlingske Tidende og Dagbladet Børsen.

Han udgav romaner samt adskillige bøger om politik, filosofi og litteratur herunder bl.a. Historien om Den Danske Utopi (1990) og Den Suveræne Dansker (1991), ligesom han i 1971 var chefarkitekten bag omlægningen af Berlingske Aftenavis til Weekendavisen. Efter den succesfulde omlægning kom han til Berlingske Tidende, hvor han også her stod i spidsen for en fornyelsen af dagbladet.

Fonsmark modtog flere priser for sit forfatterskab, bl.a. Den Danske Adam Smith Pris (tildelt af Libertas) og CEPOS-Prisen (tildelt af CEPOS).

Eksterne henvisninger 
 

Romanforfattere fra Danmark
Faglitterære forfattere fra Danmark
Litteraturhistorikere fra Danmark
Chefredaktører fra Danmark
Journalister ved Weekendavisen
Personer i Kraks Blå Bog (afdøde)
Journalister ved Berlingske
Dansksprogede forfattere fra Danmark
Seattle Mariners

Seattle Mariners er et amerikansk baseballhold hjemmehørende i Seattle.

Ekstern henvisning 

 Seattle Mariners : The Official Site 

Hold i Major League Baseball
Mariners
Sport i Washington
32 (tal)

32 er et lige heltal og det naturlige tal, som kommer efter 31 og efterfølges af 33.

I matematik 
 En potens af 2 (25 = 2 × 2 × 2 × 2 × 2).
 Et defektivt tal.
 lig 11 + 22 + 33.

Andet 
 32 grader Fahrenheit svarer 0 grader Celsius.
 Et menneske har 32 tænder i munden.
 32 er atomnummeret på grundstoffet germanium
 32 er den internationale telefonkode for Belgien.

Sport 
 Peter Møller – Dansk fodboldspiller kendt som nr. 32 under sidste ophold i FC København.

Musik 
 32 - sang af det danske band Carpark North og sangerinden Stine Bramsen.

Bestemte tal
Siberian Husky

Siberian Husky er en hunderace i familie med Samojede og Alaskan malamute. Den bliver brugt som slædehund og dna-analyser viser at denne race er blandt de ældste hunderacer.

Ordet "husky " stammer fra "eski" og henviser til eskimoer.

Racen stammer oprindeligt fra tjukter-folket i det nordøstlige Sibirien (Rusland). Den er blandt andet importeret til Grønland.

Det er en hunderace, som er drevet af instinkt, og de kan være vanskelige at træne. De er særdeles energiske og skal have meget motion, hvis rastløshed skal undgås. Som slædehunde er de hurtige i konkurrencer og klarer sig bedst i kortdistanceløb.

Det er en hund af spidshundetypen og knytter sig ofte til en person i familien.

Referencer

Eksterne henvisninger 
 Dansk PolarHunde Klubs hjemmeside

Hunderacer fra Rusland
Spidshunde
Slædehunde
Francis Galton

Sir Francis Galton (født 16. februar 1822, død 17. januar 1911) var en engelsk geograf, meteorolog, opdagelsesrejsende, grundlægger af psykometrien og differentialpsykologien, opfinder af fingeraftryksgenkendelse, pionér inden for statistisk korrelation og regression, arvelighedsforsker, eugeniker. Desuden var han en succesrig forfatter.

Han var fætter til Douglas Strutt Galton og halvfætter til Charles Darwin.

Eksterne henvisninger 

 galton.org – samling af Galtons skrifter og biografiske oplysninger 
 
 

Personer fra Birmingham
Faglitterære forfattere fra Storbritannien
Meteorologer fra England
Opdagelsesrejsende fra Storbritannien
Antropologer fra England
Opfindere fra Storbritannien
Statistikere fra Storbritannien
Modtagere af Copleymedaljen
Briter i 1800-tallet
Briter i 1900-tallet
Modtagere af Royal Medal
Flipside

Flipside er en dansk/svensk musikgruppe, der spiller lounge eller chillout. Gruppen består af danske Klaus Bau Jensen og svenske Sebastian Lilja. Deres albums udgives på eget label, Loadstar Records.

Diskografi 
 Inside (2003)
 Deeo (2004)
 Presence (2006)

Eksterne henvisninger 

 Loadstar Records 
 Flipsideprofil på Myspace 

Musikgrupper fra Danmark
Musikgrupper fra Sverige
Duoer
Vitaminmangel

Dette er en beskrivelse af, hvordan vitaminmangel påvirker opdelt på de forskellige vitaminer.

A (Karotin, provitamin) 
Vitamin A påvirker celledannelse mere specifikt dannelse af epitelceller i hud og slimhinder (tarm, kønsveje, luftveje, spytkirtler), knoglevækst og ømløbning. Ved mangel forekommer abort, tilbageholdt efterbyrd eller alt for tidlig kælvning.

D 
Vitamin D indgår i C- og P-omsætning. Mangel herpå giver stivsyge eller kælvningsfeber. Vitaminet dannes normalt i kroppen ved sollysbestråling.

E 
Vitamin E beskytter cellerne mod destruktion. Hvis der er mangel på vitamin E forekommer der frugtbarhedsproblemer og tilbageholdt efterbyrd.

K 
Vitamin K har betydning for blodets evne til at størkne. Mangel herpå giver lav koncentration af koagulationsfaktorerne i blodet samt blødningsstendens.

B (flere forskellige) 
Vitamin B danner coenzymer i stofskiftet. Ved mangel kommer der forstyrrelse i organismen og vitaminet skal derfor tilføres løbende. B12 kan lageres i leveren og andre væv.

H 
Vitamin H er nødvendig for omdannelse af pyruvat til oxalacetat. En mangel på denne vitamin giver appetitløshed, kvalme, utilpashed, hudforandring og hårtab og skal derfor tilføres løbende.

Biologi
Loadstar Records

Loadstar Records er et pladeselskab med base i Danmark. Det udgiver albums med Flipside, Silverbeam og Tennis. Det er helt uafhængig af de store labels.

Eksterne henvisninger 
Loadstar Records

Pladeselskaber fra Danmark
Klaus Bau Jensen

Klaus Bau Jensen (født 1964 i Skalkendrup på Fyn) er en dansk musiker, producer og ejer af pladeselskabet Loadstar Records. Han udgør den ene halvdel af den dansk/svenske gruppe Flipside og den ene halvdel af det danske projekt Silverbeam. Førhen har han været med i gruppen Bliss, som den ene af de tre producere. Ud over dette, er han med til at skrive og producere musik til andre kunstnere.

Eksterne henvisninger 
 Loadstar Records

Musikere fra Danmark
Cryokonservering

Cryokonservering er en proces, hvor man nedfryser sæd, oocyter (ubefrugtede ægceller), embryoner og vævsmateriale. Dette kan gøres indenfor rimelige økonomiske grænser, men skal betragtes som et sikkerhedsnet ved siden af den levende bevaring. Det anbefales, at der bliver lavet en sædbank, hvor der nedfryses sæd fra 10 ubeslægtede handyr, og derved fortsætte tapning af senere generationer.

Dyrene, der er i avlsmæssig tilbagegang, bør opbevares geografisk adskilt for at undgå sygdomsepidemi eller naturkatastrofer.

Cellebiologi
The Dark Elf Trilogy

The Dark Elf Trilogy er en fantasy-romantrilogi skrevet af R.A. Salvatore. 

Efter Salvatores store succes med Icewind dale-serien, der havde mørkelveren Drizzt Do'Urden som hovedperson, var læsere ivrige efter at høre mere om den mystiske helt med de lavendelfarvede øjne, og som Salvatore har skrevet i introduktionen til en særudgave af trilogien "jeg var også selv nysgerrig efter at høre mere om hans (Drizzts) baggrund".

Således er The Dark Elf Trilogy udgivet efter Icewind Dale-serien, men foregår mange år før den, og omhandler i tre bind mørkelverens opvækst i den underjordiske by Menzoberranzan, hans fornægtelse af sin races samfund, der fører til hans udstødelse, og hans rejse til overfladeverdenen.

Ingen af bøgerne om Drizzt Do'Urden, heller ikke The Dark Elf Trilogy, er udgivet på dansk, de engelske titler er:
 Homeland
 Exile
 Sojourn
"Homeland" er udgivet af Tellerup på dansk i 2015 under titlen "Mørkets rige".
Romaner fra USA
Den sicilianske vesper

Den sicilianske vesper er et navn på et oprør i 1282 mod den angevinske kong Karl 1. af Napoli på Sicilien. Karl havde med pavens støtte taget kontrollen med øen i 1266.

Baggrunden for opstanden skal bl.a. findes i den magtkamp om kontrollen med Italien, der i denne periode fandt sted mellem det tyske kejserrige, repræsenteret ved Hohenstauferne, og pavemagten. Da den sidste Hohenstaufiske konge af Sicilien Manfred blev besejret i 1266, blev kongeriget Sicilien af pave Urban 4. overdraget til Karl af Anjou.

Sicilien
Begivenheder i 1282
Lynge Kirke (Allerød Kommune)

Bygningen af den nuværende Lynge Kirke er påbegyndt i 1100-tallet, hvor kirkeskibet, der er i romansk stil, opførtes af kampesten. Det var oprindeligt hvælvet, men hvælvingerne blev nedrevet i 1789 og erstattet af et bjælkeloft. I det 13. århundrede blev skibet forlænget i den vestlige ende. Kirketårnet var oprindeligt opført i bindingsværk, som efterhånden forfaldt, og det nuværende tårn blev bygget i 1723.

Kirkens tilbygninger er opført i munkesten og i gotisk stil. Koret og sakristiet er tilføjet i perioden 1375-1450, og i 1500-tallet er våbenhuset kommet til.

Kalkmaleren isefjordsmesteren malede omkring 1480 adskillige kalkmalerier i kirken. En del af dem forsvandt dog, da bjælkeloftet blev lavet, men i korhvælvingen og korbuen findes de endnu. De blev restaureret i 1904-1906. Andre billeder, f.eks et stort dommedagsbillede i samme stil, som samme maler har udført i Over Dråby Kirke i Hornsherred, var for medtagne til at blive restaureret og er derfor blevet overkalket igen.

Der har muligvis før opførelsen af stenkirken ligget en trækirke på kirkebakken.

Christian V. Rasmussen, far til Grønlandsforskeren Knud Rasmussen, var sognepræst i Lynge Kirke 1896-1918

Eksterne kilder og henvisninger 
 Lynge Kirke  hos nordenskirker.dk
 Lynge Kirke hos KortTilKirken.dk
 Lynge Kirke hos danmarkskirker.natmus.dk (Danmarks Kirker, Nationalmuseet)
 Vejnavne i Allerød – LAFAK hos Lokalhistorisk Arkiv og Forening i Allerød Kommune

Kirker i Allerød Kommune
Kirker i Helsingør Stift
Kirker i Frederiksborg Amt
Lynge (Allerød Kommune)
Mikvé

Mikvé betegner det bad, ortodokse jøder benytter i forbindelse med rituel renselse. Badet skal helst kontinuerligt gennemstrømmes af frisk vand.

Kvinder skal foretage et rituelt bad i en mikvé før brylluppet og efter menstruation og fødsel. Mænd skal benytte mikvéen før jødiske helligdage og i forbindelse med konvertering til jødedommen.

Jødedom
Mihrab

Mihrab ( , flertal  ) er en niche eller anden markering i en moske, som angiver retningen mod Mekka, så de bedende altid kan orientere sig i den korrekte bederetning.

al-Aqsa moskeens (i Jerusalem) mihrab sættes i forbindelse med den begivenhed hvor Maria får at vide at hun skal føde Jesus (:bebudelse)

Moskeer
Arabiske ord
Fuglene

Fuglene (originaltitel: The Birds) er en gyserfilm fra 1963 instrueret af Alfred Hitchcock, løst baseret på en novelle af Daphne du Maurier af samme navn. Hitchcock havde tidligere gjort du Mauriers novelle Rebecca til en rost film.

Filmen er en af de mest berømte gyserfilm og var samtidig en af Hitchcocks sidste store film. Filmen er også den eneste af Hitchcocks film, der har et fantastisk element: den fortæller om, at fuglene samler sig til angreb på menneskene, og vi følger en bestemt familie i en mindre amerikansk kystby, og hvordan den forsøger at overleve.

Special effects og soundtracket til filmen var ekstraordinære for tiden. Der er ingen underlægningsmusik, alt er baseret på fuglenes lyde, deres skrig og deres vingebasken, der er forstørret op til det groteske. Fugleangrebene er lavet ved hjælp af dresserede fugle, der klippes sammen med mennesker.

Litteratur / kilder 
 Daphne du Maurier: Ikke efter midnat og andre fortællinger (Lademann, 1975)
 Nicolas Barbano: Fuglene flyver endnu (TV-Guiden nr. 44, 1994)

Eksterne henvisninger 
 

Gyserfilm fra USA
Amerikanske film fra 1963
Film instrueret af Alfred Hitchcock
Mahdi

Mahdi () er en frelserskikkelse, der er knyttet til den islamiske eskatologi. Ved verdens undergang vil han dukke op og genoprette den guddommelige orden og retfærdighed.

Indenfor shiaislam er mahdi-forestillingerne knyttet til troen på den skjulte tolvte imam.

Islamisk eskatologi